CELEX: 31989D0482
Language: el
Date: 1989-07-25 00:00:00
Title: 89/482/ΕΟΚ: Απόφαση της Επιτροπής της 25ης Ιουλίου 1989 για την έγκριση του προγράμματος ποικιλιακής αναδιαρθρώσεως για τον λυκίσκο που υποβλήθηκε από την Ομοσπονδιακή Δημοκρατία της Γερμανίας σύμφωνα με τον κανονισμό (ΕΟΚ) αριθ. 2997/87 του Συμβουλίου

Avis juridique important

|

31989D0482

89/482/ΕΟΚ: Απόφαση της Επιτροπής της 25ης Ιουλίου 1989 για την έγκριση του προγράμματος ποικιλιακής αναδιαρθρώσεως για τον λυκίσκο που υποβλήθηκε από την Ομοσπονδιακή Δημοκρατία της Γερμανίας σύμφωνα με τον κανονισμό (ΕΟΚ) αριθ. 2997/87 του Συμβουλίου  

Επίσημη Εφημερίδα αριθ. L 235 της 12/08/1989 σ. 0033 - 0034

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 25ης Ιουλίου 1989  για την έγκριση του προγράμματος ποικιλιακής αναδιαρθρώσεως για τον λυκίσκο που υποβλήθηκε από την Ομοσπονδιακή Δημοκρατία της Γερμανίας σύμφωνα με τον κανονισμό (ΕΟΚ) αριθ. 2997/87 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (89/482/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2997/87 του Συμβουλίου της 22ας Σεπτεμβρίου 1987 για τον καθορισμό στον τομέα του λυκίσκου, του ποσού της ενισχύσεως στους παραγωγούς για τη συγκομιδή 1986 και για πρόβλεψη ειδικών μέτρων υπέρ ορισμένων περιοχών παραγωγής (1), όπως τροποποιήθηκε τελευταία από τον κανονισμό (ΕΟΚ) αριθ. 1809/89 (2), και ιδίως το άρθρο 2 παράγραφος 5,  Εκτιμώντας:  ότι σύμφωνα με το άρθρο 2 παράγραφος 5 του προαναφερθέντος κανονισμού, στις 28 Μαρτίου 1988, η Ομοσπονδιακή Δημοκρατία της Γερμανίας διαβίβασε στο Συμβούλιο ενα πρόγραμμα ποικιλιακής αναδιαρθρώσεως του λυκίσκου· ότι οι τροποποιήσεις του προγράμματος αυτού διαβιβάστηκαν από την Ομοσπονδιακή Δημοκρατία της Γερμανίας στις 29 Ιουνίου 1989· ότι και νέες τροποποιήσεις στο πρόγραμμα αυτό αποφασίστηκαν στις 3 Ιουλίου 1989·  ότι το πρόγραμμα, στην τροποποιημένη του διατύπωση, ικανοποιεί τους στόχους του εν λόγω κανονισμού και περιέχει τις απαιτούμενες πληροφορίες βάσει του άρθρου 2 του κανονισμού (ΕΟΚ) αριθ. 3889/87 της Επιτροπής περί λεπτομερειών εφαρμογής των ειδικών μέτρων υπέρ ορισμένων περιοχών παραγωγής λυκίσκου (3), όπως τροποποιήθηκε τελευταία από τον κανονισμό (ΕΟΚ) αριθ. 2174/89 (4)·  ότι μέρος της εκτάσεως που αποτελεί αντικείμενο του προγράμματος έχει ήδη μετατραπεί μετά τη διαβίβαση του προγράμματος στην Επιτροπή· ότι η Επιτροπή μπορεί να αποφασίσει να εγκρίνονται προγράμματα η εφαρμογή των οποίων άρχισε μετά τη διαβίβασή τους στην Επιτροπή·  ότι το πρόγραμμα που υποβλήθηκε από την Ομοσπονδιακή Δημοκρατία της Γερμανίας δεν προβλέπει οικονομική συμμετοχή που θα επιβαρύνει τον εθνικό προϋπολογισμό· ότι οι πραγματικές δαπάνες που αναφέρονται στο άρθρο 2 παράγραφος 2 του κανονισμού (ΕΟΚ) αριθ. 2997/87 μπορούν να περιλάβουν παράγοντες που επιτρέπουν να εκτιμηθεί η καθαρή απώλεια του εισοδήματος που θα προκύψει από την εφαρμογή του σχεδίου αναδιαρθρώσεως· ότι, εντούτοις, μόνο οι παράγοντες που συνδέονται με την καθαρή απώλεια του εισοδήματος που υφίστανται από την ημερομηνία εγκρίσεως του κανονισμού (ΕΟΚ) αριθ. 2997/87 μπορούν να υπεισέλθουν στον υπολογισμό των πραγματικών δαπανών·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Λυκίσκου,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα ποικιλιακής αναδιαρθρώσεως για τον τομέα του λυκίσκου που υπέβαλε στις 28 Μαρτίου 1988 από την Ομοσπονδιακή Δημοκρατία της Γερμανίας, βάσει του κανονισμού (ΕΟΚ) αριθ. 2997/87, όπως τροποποιήθηκε τελευταία στις 3 Ιουλίου 1989. Τα βασικά στοιχεία του προγράμματος αυτού αναφέρονται στο παράρτημα.  Άρθρο 2  Η Ομοσπονδιακή Δημοκρατία της Γερμανίας πληροφορεί την Επιτροπή κάθε εξάμηνο για την εξέλιξη του προγράμματος.  Άρθρο 3  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 25 Ιουλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 284 της 7. 10. 1987, σ. 19.  (2) ΕΕ αριθ. L 177 της 24. 6. 1989, σ. 6.  (3) ΕΕ αριθ. L 365 της 24. 12. 1987, σ. 41.  (4) ΕΕ αριθ. L 208 της 20. 7. 1989, σ. 16.  ΠΑΡΑΡΤΗΜΑ  1. Κατάλογος των ομάδων παραγωγών που καλύπτονται από το πρόγραμμα  Hopfenverwertungsgenossenschaft Spalt e.V.  2. Διάρκεια του προγράμματος  Από 1ης Απριλίου 1988 έως τις 31 Οκτωβρίου 1990. Σε όλες τις περιπτώσεις, οι τελευταίες φυτεύσεις πρέπει να έχουν πραγματοποιηθεί πριν από τις 31 Δεκεμβρίου 1992.  3. Έκταση που καλύπτεται από το πρόγραμμα  15,23 εκτάρια.  4. Ποικιλίες που θα φυτευθούν και περιοχές που αφορούν  Αρωματικές ποικιλίες  Hallertauer: 1,01 εκτάρια  Spalter: 4,99 εκτάρια  Hersbrucker Spaet: 9,23 εκτάρια.